== Officer i Danmark ==
Straks efter [[Frederik 5.]]’s tronbestigelse [[1746]] fik Schmettau ansættelse i den danske hær som oberst for livregiment til hest. Hans forgænger, grev [[Ludwig Casimir von Isenburg-Büdingen]], havde vanrøgtet regimentet, og der var derfor nok at tage fat på for Schmettau; desuden blev han benyttet til særlige hverv, således ved udarbejdelsen af et nyt eksercerreglement for rytteriet, og fik gentagende tilladelse og til dels kongelig understøttelse til at overvære felttog ved fremmede hære. [[1748]] blev han kammerherre, [[1753]] [[generalmajor]], [[1757]] æresmedlem af [[Kunstakademiet]], i hvilken anledning han holdt en fransk tale, der samme år blev trykt, [[1759]] [[generalløjtnant]]; men sidstnævnte år trådte han ud af dansk tjeneste for at tage del i [[Syvårskrigen (1756–1763)|Syvårskrigen]]. 3 år efter kom Schmettau tilbage; den danske hær stod da i [[Hertugdømmet Holsten|Holsten]], beredt til at imødegå et [[Rusland|russisk]] angreb.
Titler Samfund Historie Organisationer